Kalupes iela (Rīga)

Kalupes iela ir iela Rīgā, Latgales priekšpilsētā, Latgales apkaimē. Iela sastāv no 2 braukšanas joslām. Kalupes iela sākas krustojumā ar Lāčplēša ielu un beidzas krustojumā ar Daugavpils ielu. Pa gājēju tuneli ielas galā savienota ar Ģertrūdes un Satekles ielu. Kopējais ielas garums ir 445 metri. Tā iet paralēli Rīgas—Daugavpils dzelzceļa līnijai un gar Miera dārzu.

 Vēsture 
Iela pirmoreiz pieminēta zemesgrāmatā 1850. gadā kā Mazā Palisādu iela (vācu Kleine Palisadenstr., krievu Малая Палисадная). Ielas apbūve sāka veidoties Rīgas — Daugavpils dzelzceļa izbūves laikā 1858. gadā. Tā gāja gar Brīvo kapsētu, kurā apbedīja trūcīgos (1905.—1908. gadā pārveidota par Miera dārzu), līdz dzelzceļa laukumam Ģertrūdes (tobrīd Lielajā Kalēju) ielā.

1861. gada Rīgas adrešu grāmatā minēts otrs nosaukums: Apbedīšanas iela (vācu Begrabnisstr., kr. Кладбищенская). 1938. gadā ielu nosauca par Kalupes ielu, Kalupes pagasta centra vārdā.

 Ielu savienojumi 
Kalupes iela ir savienota ar šādām ielām:
 Lāčplēša iela (T veida krustojums)
 Krāslavas iela
 Katoļu iela
 Daugavpils iela (L veida krustojums)

 Skatīt arī 
 Latgales priekšpilsēta
 Latgales apkaime

 Atsauces 

Kategorija:Ielas Latgales apkaimē
Kategorija:Latgales priekšpilsēta